En middelsstor (ca. 30 millimeter), kraftig, brunsvart trebukk. Antennene er meget kraftige. Kjevene (mandiblene) er noe forstørrede og vanligvis nedoverrettede. Fasettøynene er nokså store og flate. Pronotum har to kraftige pigger på sidekantene i den fremre delen. Dekkvingene er litt tilsmalnende bakover, med stumpvinklede "skuldre", uten lengderibber og forholdsvis fint punkterte. Beina er middels lange.